AJD เปิดตัวธุรกิจใหม่ หวังขึ้นแท่นอันดับ 1 อุตสาหกรรมตู้เติมเงิน
AJD เปิดธุรกิจใหม่ "ตู้เติมเงินออนไลน์" หวังกวาดยอดขาย 2 หมื่นเครื่องภายในสิ้นปีนี้ ตั้งเป้าปีหน้ามียอดขายเพิ่มอีก 5 หมื่นเครื่อง หวังขึ้นแท่นอันดับ 1 อุตสาหกรรมตู้เติมเงิน 
14 ก.ย. 2558

บริษัท คราวน์ เทค แอดวานซ์ จำกัด (มหาชน) หรือ AJD ระบุว่า บริษัทได้เปิดตัวธุรกิจใหม่ตู้เติมเงินออนไลน์ “เติมสบาย พระเอกตัวจริง” ตั้งเป้ากวาดยอดขาย 20,000 เครื่องภายในสิ้นปีนี้หนุนรายได้และกำไรเติบโตอย่างแข็งแกร่ง
พร้อมตั้งเป้าปี 59 เพิ่มอีก 50,000 เครื่อง รวมเป็น 70,000 เครื่อง หวังขึ้นแท่นอันดับ 1 อุตสาหกรรมตู้เติมเงิน พร้อมให้บริการทุกเครือข่ายมือถือ และชำระบิลค่าน้ำ ค่าไฟ ค่าอินเตอร์เน็ต บัตรเครดิต บัตรเงินผ่อน ประกัน และเกมส์ออนไลน์มากกว่า 90 รายการ รวมทั้งมีเป้าหมายเพิ่มช่องทางการสร้างรายได้จากการขายโฆษณาด้วย